**Αριθμός [………..] του 2024**

**ΝΟΜΟΣ ΠΟΥ ΤΡΟΠΟΠΟΙΕΙ ΤΟΝ ΠΕΡΙ ΕΤΑΙΡΕΙΩΝ ΝΟΜΟ**

|  |  |
| --- | --- |
| Προοίμιο | Για σκοπούς εναρμόνισης- |
| Επίσημη Εφημερίδα της ΕΕ: L. 322,  16.12.2022, σ. 15 | µε το Άρθρο 1 και 5 της πράξης της Ευρωπαϊκής Ένωσης µε τίτλο «Οδηγία 2022/2464/ΕΕ του Ευρωπαϊκού Κοινοβουλίου και του Συμβουλίου της 14ης Δεκεμβρίου 2022 για την τροποποίηση του κανονισμού (ΕΕ) αριθ. 537/2014, της οδηγίας 2004/109/ΕΚ, της οδηγίας 2006/43/ΕΚ και της οδηγίας 2013/34/ΕΕ όσον αφορά την υποβολή εκθέσεων βιωσιμότητας από τις εταιρείες» |
|  | Η Βουλή των Αντιπροσώπων ψηφίζει ως ακολούθως: |
| Συνοπτικός  τίτλος.  Κεφ. 113.  9 του 1968  76 του 1977  17 του 1979  105 του 1985  198 του 1986  19 του 1990  41(Ι) του 1994  15(Ι) του 1995  21(Ι) του 1997  82(Ι) του 1999  149(Ι) του 1999  2(Ι) του 2000  135(Ι) του 2000  151(Ι) του 2000  76(Ι) του 2001  70(Ι) του 2003  167(Ι) του 2003  92(Ι) του 2004  24(Ι) του 2005  129(Ι) του 2005  130(Ι) του 2005  98(Ι) του 2006  124(Ι) του 2006  70(Ι) του 2007  71(Ι) του 2007  131(Ι) του 2007  186(Ι) του 2007  87(Ι) του 2008  41(Ι) του 2009  49(Ι) του 2009  99(Ι) του 2009  42(Ι) του 2010  60(Ι) του 2010  88(Ι) του 2010  53(Ι) του 2011  117(Ι) του 2011  145(Ι) του 2011  157(Ι) του 2011  198(Ι) του 2011  64(Ι) του 2012  98(Ι) του 2012  190(Ι) του 2012  203(Ι) του 2012  6(Ι) του 2013  90(Ι) του 2013  74(Ι) του 2014  75(Ι) του 2014  18(Ι) του 2015  62(Ι) του 2015  63(Ι) του 2015  89(I) του 2015  120(I) του 2015  40(I) του 2016  90(I) του 2016  97(I) του 2016  17(I) του 2017  33(I) του 2017  51(I) του 2017  37(I) του 2018  83(I) του 2018  149(I) του 2018  163(I) του 2019  38(I) του 2020  43(I) του 2020  191(I) του 2020  192(I) του 2020  43(I) του 2021  117(I) του 2021  150(I) του 2021  151(Ι) του 2021  87(I) του 2022  88(I) του 2022  96(I) του 2022  213(Ι) του 2022  80(Ι) του 2023  […..] | 1. Ο παρών Νόμος θα αναφέρεται ως ο περί Εταιρειών (Τροποποιητικός) (Αρ. […]) Νόμος του [2024] και θα διαβάζεται µαζί µε τον περί Εταιρειών Νόμο (που στο εξής θα αναφέρεται ως «ο βασικός νόμος»). |
| Τροποποίηση του άρθρου 2 του βασικού νόμου  Επίσημη Εφημερίδα της ΕΕ: L 374 της 31.12.1991, σ. 7  Επίσημη Εφημερίδα της ΕΕ: L 176 της 27.6.2013, σ.1  Επίσημη Εφημερίδα της ΕΕ: L 372 της 31.12.1986, σ.1  Επίσημη Εφημερίδα της ΕΕ: L 317 της 9.12.2019, σ. 1  Επίσημη Εφημερίδα της ΕΕ: L243 της 9.7.2021, σ. 1  Επίσημη Εφημερίδα της ΕΕ: L198 της 22.6.2020, σ. 13  Επίσημη Εφημερίδα της ΕΕ: L. 322,  16.12.2022, σ. 15  Επίσημη Εφημερίδα της ΕΕ: L 390 της 31.12.2004, σ. 38 | 2. Το εδάφιο (1) του άρθρου 2 του βασικού νόμου τροποποιείται ως ακολούθως:  (α) µε την αντικατάσταση του όρου «καθαρό ύψος κύκλου εργασιών» και του ορισμού αυτού με τον ακόλουθο νέο όρο και ορισμό:  «“καθαρό ύψος κύκλου εργασιών” σημαίνει τα ποσά που προέρχονται από την πώληση προϊόντων και την παροχή υπηρεσιών μετά την αφαίρεση των εκπτώσεων επί των πωλήσεων, του φόρου προστιθέμενης αξίας και των άλλων φόρων που συνδέονται άμεσα με τον κύκλο εργασιών. Ωστόσο:  (i) για τις ασφαλιστικές επιχειρήσεις που υπόκεινται στις διατάξεις του περί Ασφαλιστικών και Αντασφαλιστικών Εργασιών και Άλλων Συναφών Θεμάτων Νόμο, το “καθαρό ύψος κύκλου εργασιών” ορίζεται ως τα εγγεγραμμένα μεικτά ασφάλιστρα,  (ii) για τα πιστωτικά ιδρύματα, όπως ορίζονται στο άρθρο 4 παράγραφος 1 σημείο 1 του Κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου της 26ης Ιουνίου 2013 σχετικά με τις απαιτήσεις προληπτικής εποπτείας για πιστωτικά ιδρύματα, το “καθαρό ύψος κύκλου εργασιών” ορίζεται σύμφωνα με το άρθρο 43 παράγραφος 2 στοιχείο γ) της οδηγίας 86/635/ΕΟΚ του Συμβουλίου· και  (iii) για τις επιχειρήσεις που εμπίπτουν στο πεδίο εφαρμογής των εδαφίων (1) έως (5) του άρθρου 152Β, ως “καθαρό ύψος κύκλου εργασιών” νοείται το έσοδο όπως ορίζεται ή κατά την έννοια του πλαισίου χρηματοοικονομικής πληροφόρησης βάσει του οποίου καταρτίζονται οι οικονομικές καταστάσεις της επιχείρησης·»  (β) με τη διαγραφή των ακόλουθων όρων και των ορισμών αυτών:  “ενοποιημένη μη χρηματοοικονομική κατάσταση”  “μη χρηματοοικονομική κατάσταση”  (γ) με την προσθήκη στην κατάλληλη αλφαβητική σειρά των ακόλουθων νέων όρων και των ορισμών αυτών:  «“θέματα βιωσιμότητας” σημαίνει τα περιβαλλοντικά, κοινωνικά και ανθρώπινα δικαιώματα και οι παράγοντες διακυβέρνησης, στους οποίους περιλαμβάνονται οι παράγοντες αειφορίας, όπως ορίζονται στο άρθρο 2 σημείο 24 του Kανονισμού (ΕΕ) 2019/2088 του Ευρωπαϊκού Κοινοβουλίου και του Συμβουλίου, της 27ης Νοεμβρίου 2019, περί γνωστοποιήσεων αειφορίας στον τομέα των χρηματοπιστωτικών υπηρεσιών, όπως αυτά δύνανται να τροποποιούνται η αντικαθίστανται από καιρού εις καιρόν·  “υποβολή εκθέσεων βιωσιμότητας” σημαίνει την υποβολή πληροφοριών σχετικά με θέματα βιωσιμότητας σύμφωνα με τα άρθρα 151Α,151Β και 151Γ·  “βασικοί άυλοι πόροι” σημαίνει τους πόρους χωρίς υλική υπόσταση από τους οποίους εξαρτάται θεμελιωδώς το επιχειρηματικό μοντέλο της επιχείρησης και οι οποίοι αποτελούν πηγή δημιουργίας αξίας για την επιχείρηση·  “Κανονισμός (ΕΕ) 2021/1119” σημαίνει τον Κανονισμό του Ευρωπαϊκού Κοινοβουλίου και του Συμβουλίου, της 30ής Ιουνίου 2021, για τη θέσπιση πλαισίου με στόχο την επίτευξη κλιματικής ουδετερότητας και για την τροποποίηση των Κανονισμών (ΕΚ) αριθ. 401/2009 και (ΕΕ) 2018/1999, όπως εκάστοτε τροποποιείται ή αντικαθίσταται·  “Κανονισμός (ΕΕ) 2020/852” σημαίνει τον Κανονισμό του Ευρωπαϊκού Κοινοβουλίου και του Συμβουλίου, της 18ης Ιουνίου 2020, σχετικά με τη θέσπιση πλαισίου για τη διευκόλυνση των βιώσιμων επενδύσεων και για την τροποποίηση του Κανονισμού (ΕΕ) 2019/2088 του Ευρωπαϊκού Κοινοβουλίου και του Συμβουλίου, της 27ης Νοεμβρίου 2019, περί γνωστοποιήσεων αειφορίας στον τομέα των χρηματοπιστωτικών υπηρεσιών, όπως εκάστοτε τροποποιείται ή αντικαθίσταται·  “Οδηγία 2022/2464/ΕΕ” σημαίνει την Οδηγία του Ευρωπαϊκού Κοινοβουλίου και του Συμβουλίου της 14ης Δεκεμβρίου 2022 για την τροποποίηση του κανονισμού (ΕΕ) αριθ. 537/2014, της οδηγίας 1004/109/ΕΚ, της οδηγίας 2006/43/ΕΚ και της Οδηγίας 2013/34/ΕΕ όσον αφορά την υποβολή εκθέσεων βιωσιμότητας από τις εταιρείες, όπως εκάστοτε τροποποιείται ή αντικαθίσταται·  “Οδηγία 2004/109/ΕΚ” σημαίνει την Οδηγία του Ευρωπαϊκού Κοινοβουλίου και του Συμβουλίου, της 15ης Δεκεμβρίου 2004, για την εναρμόνιση των προϋποθέσεων διαφάνειας αναφορικά με την πληροφόρηση σχετικά με εκδότες των οποίων οι κινητές αξίες έχουν εισαχθεί προς διαπραγμάτευση σε ρυθμιζόμενη αγορά και για την τροποποίηση της Οδηγίας 2001/34/ΕΕ, όπως εκάστοτε τροποποιείται ή αντικαθίσταται·»  “τρίτη χώρα” σημαίνει κράτος άλλο από κράτος-μέλος |
| Αντικατάσταση υπότιτλου | 3. Ο βασικός νόμος τροποποιείται µε την αντικατάσταση του υπότιτλου, αμέσως μετά το άρθρο 140 αυτού και πριν το άρθρο 141 αυτού, με τον ακόλουθο νέο υπότιτλο: «Οικονομικές καταστάσεις και Έλεγχος ή Επισκόπηση και Διασφάλιση της Υποβολής Εκθέσεων Βιωσιμότητας» |
| Τροποποίηση του άρθρου 141Α του βασικού νόμου | 4. Το εδάφιο (1) του άρθρο 141A τροποποιείται με την αντικατάσταση του σημείου της τελείας στο τέλος της παραγράφου (γ) αυτής, με το σημείο της άνω τελείας και την προσθήκη αμέσως μετά της  ακόλουθης νέας παραγράφου (δ):  « (δ) “εταιρείες πολύ μικρού μεγέθους” είναι οι εταιρείες οι οποίες κατά την ημερομηνία κλεισίματος του ισολογισμού δεν υπερβαίνουν τα όρια τουλάχιστον των δύο από τα τρία ακόλουθα κριτήρια:   1. σύνολο ισολογισμού (συνολική αξία των στοιχείων ενεργητικού χωρίς να έχουν αφαιρεθεί στοιχεία του παθητικού): €350.000 (τριακόσιες πενήντα χιλιάδες ευρώ), 2. καθαρό ύψος κύκλου εργασιών: €700.000 (επτακόσιες χιλιάδες ευρώ), και 3. μέσος όρος απασχολουμένων κατά τη διάρκεια της χρήσης: 10.» |
|  | 5. Το άρθρο 142 τροποποιείται ως ακολούθως:  (α) με την αντικατάσταση της υποπαραγράφου (iv) της παραγράφου (γΑ) του εδαφίου (1) αυτού με την ακόλουθη νέα υποπαράγραφο (iv):  «(iv) την έκθεση βιωσιμότητας ή την ενοποιημένη έκθεση βιωσιμότητας δυνάμει των διατάξεων των άρθρων 151Α ή 151Β, αντίστοιχα.»  (β) με την αντικατάσταση της παραγράφου (α) του εδαφίου (2) αυτού με την ακόλουθη νέα παράγραφο (α):  «Οι οικονομικές καταστάσεις παρουσιάζονται το αργότερο δεκαοκτώ μήνες μετά τη σύσταση της εταιρείας και στη συνέχεια τουλάχιστον μία φορά ανά ημερολογιακό έτος και παραδίδονται για καταχώριση στον έφορο εταιρειών στον ηλεκτρονικό μορφότυπο αναφοράς που αναφέρεται στο άρθρο 151Γ, κατά περίπτωση, το αργότερο δώδεκα (12) μήνες από την ημερομηνία κλεισίματος του ισολογισμού της και συνοδεύονται από τις γνώμες και τη δήλωση που υποβάλλει ο νόμιμος ελεγκτής ή το ελεγκτικό γραφείο σύμφωνα με το Άρθρο 152Α» |
| Τροποποίηση του άρθρου 151 του βασικού νόμου | 6. Το άρθρο 151 του βασικού νόμου τροποποιείται ως ακολούθως:  (α) με την προσθήκη, αμέσως μετά την παράγραφο (ε) του εδαφίου (1), της ακόλουθης νέας παραγράφου (εΑ):  «(εΑ) Οι εταιρείες μεγάλου μεγέθους και, οι εταιρείες μικρού μεγέθους και οι εταιρείες μεσαίου μεγέθους (εκτός από τις εταιρείες πολύ μικρού μεγέθους), οι οποίες είναι οντότητες οι οποίες διέπονται από το δίκαιο της Δημοκρατίας των οποίων οι μεταβιβάσιμοι τίτλοι είναι εισηγμένοι προς διαπραγμάτευση σε οργανωμένη αγορά ή ρυθμιζόμενη αγορά οποιουδήποτε κράτους μέλους κατά την έννοια που αποδίδεται στον όρο αυτό από το άρθρο 2 του περί Επενδυτικών Υπηρεσιών και Δραστηριοτήτων και Ρυθμιζόμενων Αγορών Νόμου, υποβάλλουν πληροφορίες σχετικά με τους βασικούς άυλους πόρους και εξηγούν τον τρόπο με τον οποίο το επιχειρηματικό μοντέλο της εταιρείας εξαρτάται θεμελιωδώς από τους εν λόγω πόρους και τον τρόπο με τον οποίο οι πόροι αυτοί αποτελούν πηγή δημιουργίας αξίας για την εταιρεία.»  (β) με την αντικατάσταση του σημείου της τελείας στο τέλος της παραγράφου (κ) του εδαφίου (1) αυτής, με το σημείο της άνω τελείας και την προσθήκη αμέσως μετά της ακόλουθης νέας παραγράφου (κα):  «(κα) Οι εταιρείες που υπόκεινται στα άρθρα 151Α και 151Β θα πρέπει, εντός 12 μηνών από την ημερομηνία κλεισίματος του ισολογισμού τους, να διαθέτουν δωρεάν για το κοινό στην ιστοσελίδα τους, την έκθεση διαχείρισης ή την ενοποιημένη έκθεση διαχείρισης. Εάν μια εταιρεία δεν διαθέτει ιστοσελίδα, τότε θα πρέπει να καθιστά διαθέσιμο γραπτό αντίγραφο της έκθεσης διαχείρισης ή της ενοποιημένης έκθεσης διαχείρισης, κατόπιν αιτήματος.»  (γ) με την αντικατάσταση της υποπαραγράφου (vii) της παραγράφου (α) του εδαφίου (2) αυτού καθώς και της επιφύλαξης που ακολουθεί αυτήν, με την ακόλουθη υποπαράγραφο (vii) και της ακόλουθης νέας επιφύλαξης:  «(vii) περιγραφή της πολιτικής σχετικά με την πολυμορφία που εφαρμόζεται για το συμβούλιο της εταιρείας όσον αφορά το φύλο και άλλες πτυχές όπως, για παράδειγμα, η ηλικία, οι αναπηρίες ή το εκπαιδευτικό και επαγγελματικό ιστορικό των μελών, οι στόχοι της εν λόγω πολιτικής για την πολυμορφία, ο τρόπος με τον οποίο εφαρμόστηκε και τα αποτελέσματα κατά την περίοδο αναφοράς. Αν δεν εφαρμόζεται τέτοια πολιτική, η δήλωση θα περιλαμβάνει εξήγηση ως προς το γιατί συμβαίνει αυτό.  Νοείται ότι οι εταιρείες που υπόκεινται στις διατάξεις του άρθρου 151Α θεωρούνται ότι έχουν συμμορφωθεί με την υποχρέωση που ορίζεται στην υποπαράγραφο (vii) πιο πάνω, εφόσον περιλαμβάνουν τις πληροφορίες που απαιτούνται βάσει των στοιχείων αυτών στο πλαίσιο της υποβολής εκθέσεων βιωσιμότητας και εφόσον περιλαμβάνεται σχετική αναφορά στη δήλωση εταιρικής διακυβέρνησης.»  (δ) με την αντικατάστασης της υποπαραγράφου (α) του εδαφίου (4) αυτού με την ακόλουθη υποπαράγραφο (α):  «(4)(α) Ο σύμβουλοι κάθε εταιρείας έχουν συλλογικά το καθήκον έναντί της να εξασφαλίζουν ότι:  (i) οι ετήσιες οικονομικές καταστάσεις, η έκθεση διαχείρισης, η δήλωση εταιρικής διακυβέρνησης όταν παρέχεται χωριστά και η έκθεση βιωσιμότητας που αναφέρεται στο εδάφιο (1) του Άρθρου 151Α, και  (ii) οι ενοποιημένες οικονομικές καταστάσεις, οι ενοποιημένες εκθέσεις διαχείρισης, η ενοποιημένη δήλωση εταιρικής διακυβέρνησης όταν παρέχεται χωριστά και οι ενοποιημένες εκθέσεις βιωσιμότητας που αναφέρονται στο εδάφιο (1) του άρθρου 151Β,  έχουν καταρτιστεί και δημοσιοποιηθεί σύμφωνα με τις απαιτήσεις του παρόντος Νόμου, του περί των Προϋποθέσεων Διαφάνειας (Κινητές Αξίες προς Διαπραγμάτευση σε Ρυθμιζόμενη Αγορά) Νόμου και των δυνάμει αυτού εκδιδόμενων Οδηγιών, και κατά περίπτωση με τα Διεθνή Πρότυπα Χρηματοοικονομικής Πληροφόρησης, με τον κατ’ εξουσιοδότηση κανονισμό (ΕΕ) 2019/815, με τα πρότυπα υποβολής εκθέσεων βιωσιμότητας που αναφέρονται στο άρθρο 29β ή στο άρθρο 29γ της Οδηγίας 2013/34/ΕΕ, καθώς και με τις απαιτήσεις του άρθρου 151Γ του παρόντος Νόμου,  (iii) η αιτιολογημένη γνώμη των συμβούλων της εταιρείας ή του συγκροτήματος εταιρειών όπως εφαρμόζεται, η οποία αναφέρεται στις διατάξεις του εδαφίου (8) του άρθρου 151Α ή στις διατάξεις του εδαφίου (8) του άρθρου 151Β, ανάλογα με την περίπτωση, συντάσσεται και δημοσιεύεται ή κοινοποιείται σύμφωνα με τις απαιτήσεις του παρόντος Νόμου σε όλους τους μετόχους·» |
| Αντικατάσταση Άρθρου 151Α | 7. Το άρθρο 151Α του βασικού νόμου αντικαθίσταται με το ακόλουθο νέο άρθρο 151A:   |  |  | | --- | --- | | «Υποβολή εκθέσεων βιωσιμότητας | 151A(1) Οι εταιρείες μεγάλου μεγέθους και, οι εταιρείες μικρού μεγέθους και οι εταιρείες μεσαίου μεγέθους (εκτός από τις εταιρείες πολύ μικρού μεγέθους), οι οποίες είναι οντότητες οι οποίες διέπονται από το δίκαιο της Δημοκρατίας των οποίων οι μεταβιβάσιμοι τίτλοι είναι εισηγμένοι προς διαπραγμάτευση σε οργανωμένη αγορά ή ρυθμιζόμενη αγορά οποιουδήποτε κράτους μέλους κατά την έννοια που αποδίδεται στον όρο αυτό από το άρθρο 2 του περί Επενδυτικών Υπηρεσιών και Δραστηριοτήτων και Ρυθμιζόμενων Αγορών Νόμου, περιλαμβάνουν στην έκθεση διαχείρισης τις πληροφορίες που είναι αναγκαίες για την κατανόηση των επιπτώσεων της εταιρείας σε θέματα βιωσιμότητας, καθώς και τις πληροφορίες που είναι αναγκαίες για την κατανόηση του τρόπου με τον οποίο τα θέματα βιωσιμότητας επηρεάζουν την εξέλιξη, τις επιδόσεις και τη θέση της εταιρείας. Οι πληροφορίες αυτές πρέπει να είναι σαφώς αναγνωρίσιμες στην έκθεση διαχείρισης, σε ειδικό τμήμα της έκθεσης διαχείρισης. | |  | (2) Οι πληροφορίες που αναφέρονται στο εδάφιο (1) περιλαμβάνουν:  (α) σύντομη περιγραφή του επιχειρηματικού μοντέλου και της στρατηγικής της εταιρείας, στην οποία συμπεριλαμβάνονται:  i) η ανθεκτικότητα του επιχειρηματικού μοντέλου και της στρατηγικής της εταιρείας έναντι κινδύνων που συνδέονται με θέματα βιωσιμότητας·  ii) οι ευκαιρίες για την εταιρεία που σχετίζονται με θέματα βιωσιμότητας·  iii) τα σχέδια της εταιρείας, συμπεριλαμβανομένης της υλοποίησης δράσεων και των σχετικών χρηματοδοτικών και επενδυτικών σχεδίων, ώστε να διασφαλίζεται ότι το επιχειρηματικό μοντέλο και η στρατηγική της εταιρείας συνάδουν με τη μετάβαση προς μια βιώσιμη οικονομία και με τον περιορισμό της υπερθέρμανσης του πλανήτη σε 1,5 °C σύμφωνα με τη συμφωνία του Παρισιού στο πλαίσιο της σύμβασης πλαισίου των Ηνωμένων Εθνών για την κλιματική αλλαγή που εγκρίθηκε στις 12 Δεκεμβρίου 2015 (η «συμφωνία του Παρισιού») και με τον στόχο της επίτευξης κλιματικής ουδετερότητας έως το 2050, όπως ορίζεται στον Κανονισμό (ΕΕ) 2021/1119, και, κατά περίπτωση, την έκθεση της εταιρείας σε δραστηριότητες που σχετίζονται με τον άνθρακα, το πετρέλαιο και το φυσικό αέριο·  iv) ο τρόπος με τον οποίο το επιχειρηματικό μοντέλο και η στρατηγική της εταιρείας λαμβάνουν υπόψη τα συμφέροντα των ενδιαφερόμενων μερών της εταιρείας και τις επιπτώσεις της εταιρείας σε θέματα βιωσιμότητας·  v) ο τρόπος με τον οποίο έχει εφαρμοστεί η στρατηγική της εταιρείας όσον αφορά τα θέματα βιωσιμότητας·  β) περιγραφή των χρονικά προσδιορισμένων στόχων που αφορούν θέματα βιωσιμότητας και καθορίζονται από την εταιρεία, συμπεριλαμβανομένων, κατά περίπτωση, των απόλυτων στόχων μείωσης των εκπομπών αερίων του θερμοκηπίου τουλάχιστον για το 2030 και το 2050, περιγραφή της προόδου που έχει σημειώσει η εταιρεία για την επίτευξη των εν λόγω στόχων, και δήλωση σχετικά με το κατά πόσον οι στόχοι της εταιρείας που σχετίζονται με περιβαλλοντικούς παράγοντες βασίζονται σε επιστημονικά τεκμηριωμένα στοιχεία·  γ) περιγραφή του ρόλου του συμβουλίου σε σχέση με θέματα βιωσιμότητας, καθώς και της εμπειρογνωσίας και των δεξιοτήτων του για την εκπλήρωση αυτού του ρόλου ή της πρόσβασης του συμβουλίου στην εν λόγω εμπειρογνωσία και τις εν λόγω δεξιότητες·  δ) περιγραφή των πολιτικών της εταιρείας σε σχέση με θέματα βιωσιμότητας·  ε) πληροφορίες σχετικά με την ύπαρξη συστημάτων παροχής κινήτρων που συνδέονται με θέματα βιωσιμότητας και τα οποία παρέχονται στα μέλη του συμβουλίου:  στ) περιγραφή:  i) της διαδικασίας δέουσας επιμέλειας που εφαρμόζεται από την εταιρεία σε θέματα βιωσιμότητας, και, κατά περίπτωση, σύμφωνα με τις απαιτήσεις της Ευρωπαϊκής Ένωσης για τη διεξαγωγή διαδικασίας δέουσας επιμέλειας από τις επιχειρήσεις·  ii) των κυριότερων πραγματικών ή δυνητικών αρνητικών επιπτώσεων που συνδέονται με τις δραστηριότητες της ίδιας της εταιρείας και με την αλυσίδα αξίας της, συμπεριλαμβανομένων των προϊόντων και των υπηρεσιών της, των επιχειρηματικών της σχέσεων και της αλυσίδας εφοδιασμού της, των μέτρων που λαμβάνονται για τον εντοπισμό και την παρακολούθηση των εν λόγω επιπτώσεων, καθώς και άλλων δυσμενών επιπτώσεων που η εταιρεία υποχρεούται να προσδιορίσει σύμφωνα με άλλες ενωσιακές απαιτήσεις για τη διεξαγωγή διαδικασίας δέουσας επιμέλειας από επιχειρήσεις·  iii) τυχόν μέτρων που λαμβάνονται από την εταιρεία για την πρόληψη, τον μετριασμό, τη διόρθωση ή τον τερματισμό των πραγματικών ή δυνητικών αρνητικών επιπτώσεων, και του αποτελέσματος των εν λόγω μέτρων·  ζ) περιγραφή των κυριότερων κινδύνων για την εταιρεία που σχετίζονται με θέματα βιωσιμότητας, συμπεριλαμβανομένης περιγραφής των κυριότερων εξαρτήσεων της εταιρείας από τα εν λόγω θέματα, καθώς και του τρόπου με τον οποίο η εταιρεία διαχειρίζεται αυτούς τους κινδύνους·  η) δείκτες που σχετίζονται με τις δημοσιοποιήσεις που αναφέρονται στις παραγράφους α) έως ζ). | |  | (3) Οι εταιρείες υποβάλλουν στοιχεία σχετικά με τη διαδικασία που διενεργείται για τον προσδιορισμό των πληροφοριών που έχουν συμπεριλάβει στην έκθεση διαχείρισης, σύμφωνα με το εδάφιο (1). | |  | (4) Οι πληροφορίες που αναφέρονται στο εδάφιο (2) περιλαμβάνουν πληροφορίες σχετικά με βραχυπρόθεσμους, μεσοπρόθεσμους και μακροπρόθεσμους χρονικούς ορίζοντες, κατά περίπτωση. | |  | (5) Κατά περίπτωση, οι πληροφορίες που αναφέρονται στα εδάφια (1) έως (4) περιέχουν πληροφορίες σχετικά με τις δραστηριότητες και την αλυσίδα αξίας της ίδιας της εταιρείας, συμπεριλαμβανομένων των προϊόντων και των υπηρεσιών της, των επιχειρηματικών της σχέσεων και της αλυσίδας εφοδιασμού της. | |  | (6) Για τα πρώτα τρία έτη από την έναρξη της ισχύος του περί Εταιρειών (Τροποποιητικού) (Αρ. […]) Νόµου του [2024] για κάθε ένα από τα είδη επιχειρήσεων και σύμφωνα με τα χρονοδιαγράμματα που αναφέρονται στα εδάφια (1),(2),(3) και (4) του Άρθρου 396 και σε περίπτωση που δεν είναι διαθέσιμες όλες οι απαραίτητες πληροφορίες σχετικά με την αλυσίδα αξίας της, η εταιρεία εξηγεί τις προσπάθειες που κατέβαλε για να αποκτήσει τις απαραίτητες πληροφορίες σχετικά με την αλυσίδα αξίας της, τους λόγους για τους οποίους δεν κατέστη δυνατόν να ληφθούν όλες οι απαραίτητες πληροφορίες, καθώς και τα σχέδιά της προκειμένου να λαμβάνει τις απαραίτητες πληροφορίες στο μέλλον. | |  | (7) Κατά περίπτωση, οι πληροφορίες που αναφέρονται στα εδάφια (1) έως (4) περιέχουν επίσης αναφορές και πρόσθετες επεξηγήσεις των άλλων πληροφοριών που περιλαμβάνονται στην έκθεση διαχείρισης, σύμφωνα με το άρθρο 151, καθώς και των ποσών που αναγράφονται στις ετήσιες οικονομικές καταστάσεις. | |  | (8) Σε εξαιρετικές περιπτώσεις, οι εταιρείες που αναφέρονται στο εδάφιο (1) μπορούν να μην περιλαμβάνουν στην έκθεση βιωσιμότητας πληροφορίες σχετικές με επικείμενες εξελίξεις ή θέματα υπό διαπραγμάτευση όταν, κατά τη δεόντως αιτιολογημένη γνώμη των συμβούλων που ενεργούν εντός των αρμοδιοτήτων τους και που υπέχουν συλλογική ευθύνη της εν λόγω γνώμης, η δημοσιοποίηση αυτών των πληροφοριών θα έβλαπτε σοβαρά την εμπορική θέση της εταιρείας, υπό την προϋπόθεση ότι η παράλειψη αυτή δεν εμποδίζει την ορθή και ισορροπημένη κατανόηση της εξέλιξης, των επιδόσεων και της θέσης, και του αντίκτυπου των δραστηριοτήτων της εταιρείας. Σε περίπτωση που εταιρεία βασίζεται στην προαναφερόμενη εξαίρεση και παραλείπει να γνωστοποιήσει τις πληροφορίες, η εταιρεία περιλαμβάνει στην έκθεση βιωσιμότητας το γεγονός ότι έχουν παραλειφθεί οι εν λόγω πληροφορίες. | |  | (9) Οι εταιρείες υποβάλλουν τις πληροφορίες που αναφέρονται στα εδάφια (1) έως (8) σύμφωνα με τα πρότυπα υποβολής εκθέσεων βιωσιμότητας που εγκρίνονται σύμφωνα με το άρθρο 29β της Οδηγίας 2013/34/ΕΕ. | |  | (10) Η διοίκηση της εταιρείας ενημερώνει τους εκπροσώπους των εργαζομένων στο κατάλληλο επίπεδο και συζητά μαζί τους τις σχετικές πληροφορίες και τα μέσα για τη λήψη και την επαλήθευση των πληροφοριών βιωσιμότητας. Η γνώμη των εκπροσώπων των εργαζομένων κοινοποιείται, κατά περίπτωση, στο συμβούλιο. | | Επίσημη Εφημερίδα της ΕΕ: L 176 της 27.6.2013, σ.1  Επίσημη Εφημερίδα της ΕΕ: L335 της 17.12.2009, σ.1 | (11) Κατά παρέκκλιση από τα εδάφια (2) έως (9), και υπό την επιφύλαξη των εδαφίων (15) έως (19), οι εταιρείες μικρού μεγέθους και οι εταιρείες μεσαίου μεγέθους που αναφέρονται στο εδάφιο (1), τα μικρά και μη πολύπλοκα ιδρύματα που ορίζονται στο άρθρο 4 παράγραφος 1 σημείο 145) του κανονισμού (ΕΕ) αριθ. 575/2013 της 26ης Ιουνίου 2013 σχετικά με τις απαιτήσεις προληπτικής εποπτείας για πιστωτικά ιδρύματα, οι εξαρτημένες ασφαλιστικές επιχειρήσεις που ορίζονται στο άρθρο 13 σημείο 2 της Οδηγίας 2009/138/ΕΚ του Ευρωπαϊκού Κοινοβουλίου και του Συμβουλίου της 25ης Νοεμβρίου 2009 σχετικά με την ανάληψη και την άσκηση δραστηριοτήτων ασφάλισης και αντασφάλισης (Φερεγγυότητα ΙΙ) και οι εξαρτημένες αντασφαλιστικές επιχειρήσεις που ορίζονται στο άρθρο 13 σημείο 5 της εν λόγω Οδηγίας, μπορούν να περιορίζουν την υποβολή εκθέσεων βιωσιμότητας στις ακόλουθες πληροφορίες:  (α) σύντομη περιγραφή του επιχειρηματικού μοντέλου και της στρατηγικής της εταιρείας·  (β) περιγραφή των πολιτικών της εταιρείας σε σχέση με θέματα βιωσιμότητας·  (γ) κυριότερες πραγματικές ή δυνητικές αρνητικές επιπτώσεις της εταιρείας σε θέματα βιωσιμότητας και τυχόν μέτρα που λαμβάνονται για τον προσδιορισμό, την παρακολούθηση, την πρόληψη, τον μετριασμό ή τη διόρθωση τέτοιων πραγματικών ή δυνητικών αρνητικών επιπτώσεων·  (δ) κυριότεροι κίνδυνοι για την εταιρεία που σχετίζονται με θέματα βιωσιμότητας και πώς η εταιρεία διαχειρίζεται αυτούς τους κινδύνους·  (ε) βασικοί δείκτες που είναι απαραίτητοι για τις δημοσιοποιήσεις που αναφέρονται στις παραγράφους (α) έως (δ) πιο πάνω. | |  | (12) Οι εταιρείες μικρού μεγέθους και οι εταιρείες μεσαίου μεγέθους, τα μικρά και μη πολύπλοκα ιδρύματα και οι εξαρτημένες ασφαλιστικές και αντασφαλιστικές επιχειρήσεις που βασίζονται στην παρέκκλιση που αναφέρεται εδάφιο (11) υποβάλλουν εκθέσεις σύμφωνα με τα πρότυπα υποβολής εκθέσεων βιωσιμότητας για τις εταιρείες μικρού μεγέθους και τις εταιρείες μεσαίου μεγέθους που αναφέρονται στο άρθρο 29γ της Οδηγίας 2013/34/ΕΕ. | |  | (13) Για τα οικονομικά έτη που αρχίζουν πριν από την 1η Ιανουαρίου 2028, κατά παρέκκλιση από το εδάφιο (1), οι εταιρείες μικρού μεγέθους και οι εταιρείες μεσαίου μεγέθους που είναι οντότητες οι οποίες διέπονται από το δίκαιο της Δημοκρατίας των οποίων οι μεταβιβάσιμοι τίτλοι είναι εισηγμένοι προς διαπραγμάτευση σε οργανωμένη αγορά ή ρυθμιζόμενη αγορά οποιουδήποτε κράτους μέλους κατά την έννοια που αποδίδεται στον όρο αυτό από το άρθρο 2 του περί Επενδυτικών Υπηρεσιών και Δραστηριοτήτων και Ρυθμιζόμενων Αγορών Νόμου μπορούν να αποφασίσουν να μην συμπεριλάβουν στην έκθεση διαχείρισής τους τις πληροφορίες που αναφέρονται στο εδάφιο (1).  Νοείται ότι, στις περιπτώσεις αυτές, οι εν λόγω εταιρείες αναφέρουν εν συντομία στην έκθεση διαχείρισής τους, τους λόγους για τους οποίους δεν έγινε η υποβολή εκθέσεων βιωσιμότητας. | |  | (14) Οι εταιρείες που συμμορφώνονται με τις απαιτήσεις των εδαφίων (1) έως (9) και οι εταιρείες που βασίζονται στην παρέκκλιση που θεσπίζεται στο εδάφιο (11) θεωρείται ότι έχουν τηρήσει την απαίτηση των υποπαραγράφων (i) και (ii) της παραγράφου (ε) του εδαφίου (1) του άρθρου 151. | |  | (15) Υπό την προϋπόθεση ότι πληρούνται οι προϋποθέσεις που ορίζονται στο εδάφιο (16),  μια εταιρεία, η οποία είναι θυγατρική εταιρεία, απαλλάσσεται από τις υποχρεώσεις που ορίζονται στα εδάφια (1) έως (9) (η «απαλλασσόμενη θυγατρική επιχείρηση»), εάν μια τέτοια εταιρεία και οι θυγατρικές της επιχειρήσεις συμπεριλαμβάνονται στην ενοποιημένη έκθεση διαχείρισης μητρικής επιχείρησης, η οποία συντάσσεται σύμφωνα με τα άρθρα 29 και 29α της Οδηγίας 2013/34/ΕΕ. Μια εταιρεία, η οποία είναι θυγατρική εταιρεία μητρικής επιχείρησης που είναι εγκατεστημένη σε τρίτη χώρα, απαλλάσσεται επίσης από τις υποχρεώσεις που ορίζονται στα εδάφια (1) έως (9), όταν μια τέτοια εταιρεία και οι θυγατρικές της εταιρείες περιλαμβάνονται στην ενοποιημένη υποβολή εκθέσεων βιωσιμότητας της εν λόγω μητρικής επιχείρησης που είναι εγκατεστημένη σε τρίτη χώρα και όταν η εν λόγω ενοποιημένη υποβολή εκθέσεων βιωσιμότητας πραγματοποιείται σύμφωνα με τα πρότυπα υποβολής εκθέσεων βιωσιμότητας που εγκρίνονται σύμφωνα με το άρθρο 29β της Οδηγίας 2013/34/ΕΕ ή κατά τρόπο ισοδύναμο με τα εν λόγω πρότυπα υποβολής εκθέσεων βιωσιμότητας, όπως καθορίζονται σύμφωνα με εκτελεστική πράξη για την ισοδυναμία των προτύπων υποβολής εκθέσεων βιωσιμότητας που θεσπίζονται δυνάμει του τρίτου εδαφίου του άρθρου 23 παράγραφος 4 της Οδηγίας 2004/109/ΕΚ. | |  | (16) Η απαλλαγή του εδαφίου (15) υπόκειται στους ακόλουθους όρους:  (α) η έκθεση διαχείρισης της απαλλασσόμενης θυγατρικής επιχείρησης περιέχει όλες τις ακόλουθες πληροφορίες:  i) την επωνυμία και το εγγεγραμμένο γραφείο της μητρικής επιχείρησης που υποβάλλει πληροφορίες σε επίπεδο συγκροτήματος εταιρειών σύμφωνα με το άρθρο 19α της Οδηγίας 2013/34/ΕΕ, ή, κατά τρόπο ισοδύναμο με τα πρότυπα υποβολής εκθέσεων βιωσιμότητας που θεσπίζονται σύμφωνα με το άρθρο 29β της Οδηγίας 2013/34/ΕΕ, όπως καθορίζονται σύμφωνα με εκτελεστική πράξη για την ισοδυναμία των προτύπων υποβολής εκθέσεων βιωσιμότητας που θεσπίζονται δυνάμει του άρθρου 23 παράγραφος 4 τρίτο εδάφιο της Οδηγίας 2004/109/ΕΚ·  ii) τους διαδικτυακούς συνδέσμους προς την ενοποιημένη έκθεση διαχείρισης της μητρικής επιχείρησης ή, κατά περίπτωση, προς την ενοποιημένη υποβολή εκθέσεων βιωσιμότητας της μητρικής επιχείρησης, που αναφέρεται στο εδάφιο (15), και προς τη γνώμη διασφάλισης που αναφέρεται στο άρθρο 152Α(1)(γ)(ii) ή τη γνώμη διασφάλισης που αναφέρεται στην παράγραφο (β) του παρόντος εδαφίου·  iii) την πληροφορία ότι η εταιρεία απαλλάσσεται από τις υποχρεώσεις που ορίζονται στα εδάφια (1) έως (9)·  (β) εάν η μητρική επιχείρηση είναι εγκατεστημένη σε τρίτη χώρα, η ενοποιημένη υποβολή εκθέσεων βιωσιμότητας και η γνώμη διασφάλισης για την ενοποιημένη υποβολή εκθέσεων βιωσιμότητας, την οποία διατυπώνουν ένα ή περισσότερα πρόσωπα ή γραφεία που έχουν εξουσιοδοτηθεί να γνωμοδοτούν επί της διασφάλισης της υποβολής εκθέσεων βιωσιμότητας δυνάμει του δικαίου που διέπει την εν λόγω μητρική επιχείρηση, δημοσιεύονται σύμφωνα με την παράγραφο (α) του εδαφίου (2) του άρθρου 142 και με το δίκαιο του κράτους μέλους στο οποίο υπάγεται η απαλλασσόμενη θυγατρική επιχείρηση·  γ) εάν η μητρική επιχείρηση είναι εγκατεστημένη σε τρίτη χώρα, οι δημοσιοποιήσεις που προβλέπονται στο άρθρο 8 του Κανονισμού (ΕΕ) 2020/852 οι οποίες καλύπτουν τις δραστηριότητες που ασκούνται από την απαλλασσόμενη θυγατρική επιχείρηση που είναι εγκατεστημένη σε κράτος μέλος και τις θυγατρικές της επιχειρήσεις, περιλαμβάνονται στην έκθεση διαχείρισης της απαλλασσόμενης θυγατρικής επιχείρησης  ή στην ενοποιημένη υποβολή εκθέσεων βιωσιμότητας της μητρικής επιχείρησης που είναι εγκατεστημένη σε τρίτη χώρα. | |  |  | | Επίσημη Εφημερίδα της ΕΕ: L 176 της 27.6.2013, σ.1 | (17) Για τους σκοπούς του εδαφίου (15) και όταν εφαρμόζεται το άρθρο 10 του κανονισμού (ΕΕ)  αριθ. 575/2013 της 26ης Ιουνίου 2013 σχετικά με τις απαιτήσεις προληπτικής εποπτείας για πιστωτικά ιδρύματα, τα πιστωτικά ιδρύματα όπως ορίζονται στο άρθρο 4 παράγραφος 1 σημείο 1 του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου της 26ης Ιουνίου 2013 σχετικά με τις απαιτήσεις προληπτικής εποπτείας για πιστωτικά ιδρύματα και είναι μόνιμα συνδεδεμένα με κεντρικό οργανισμό που τα εποπτεύει υπό τις προϋποθέσεις που ορίζονται στο άρθρο 10 του κανονισμού (ΕΕ) αριθ. 575/2013 της 26ης Ιουνίου 2013 σχετικά με τις απαιτήσεις προληπτικής εποπτείας για πιστωτικά ιδρύματα, αντιμετωπίζονται ως θυγατρικές επιχειρήσεις του εν λόγω κεντρικού οργανισμού. | | Επίσημη Εφημερίδα της ΕΕ: L 374 της 31.12.1991, σ. 7  Επίσημη Εφημερίδα της ΕΕ: L335 της 17.12.2009, σ.1 | (18) Για τους σκοπούς του εδαφίου (15), οι ασφαλιστικές επιχειρήσεις που υπόκεινται στις διατάξεις του περί Ασφαλιστικών και Αντασφαλιστικών Εργασιών και Άλλων Συναφών Θεμάτων Νόμο, και αποτελούν μέρος ομίλου επιχειρήσεων, βάσει χρηματοοικονομικών δεσμών που αναφέρονται στον ορισμό της λέξης «όμιλος» στο άρθρο 250 του περί Ασφαλιστικών και Αντασφαλιστικών Εργασιών και Άλλων Συναφών Θεμάτων Νόμου, και οι οποίες υπόκεινται σε εποπτεία ομίλου σύμφωνα με τις παραγράφους (α) έως (γ) του εδαφίου (3) του άρθρου 251του περί Ασφαλιστικών και Αντασφαλιστικών Εργασιών και Άλλων Συναφών Θεμάτων Νόμου, αντιμετωπίζονται ως θυγατρικές επιχειρήσεις της μητρικής επιχείρησης του εν λόγω συγκροτήματος εταιρειών. | |  | (19) Η απαλλαγή που προβλέπεται στο εδάφιο (15) εφαρμόζεται επίσης σε οντότητες δημοσίου συμφέροντος που υπόκεινται στις απαιτήσεις του παρόντος άρθρου, με εξαίρεση τις εταιρείες μεγάλου μεγέθους που είναι οντότητες οι οποίες διέπονται από το δίκαιο της Δημοκρατίας των οποίων οι μεταβιβάσιμοι τίτλοι είναι εισηγμένοι προς διαπραγμάτευση σε οργανωμένη αγορά ή ρυθμιζόμενη αγορά οποιουδήποτε κράτους μέλους κατά την έννοια που αποδίδεται στον όρο αυτό από το άρθρο 2 του περί Επενδυτικών  Υπηρεσιών και Δραστηριοτήτων και Ρυθμιζόμενων Αγορών Νόμου. | |
| Αντικατάσταση Άρθρου 151Β | 8. Το άρθρο 151B του βασικού νόμου αντικαθίσταται με το ακόλουθο νέο άρθρο 151B:   |  |  | | --- | --- | | Ενοποιημένη υποβολή εκθέσεων βιωσιμότητας | 151Β (1) Οι μητρικές επιχειρήσεις συγκροτήματος μεγάλου μεγέθους συμπεριλαμβάνουν στην ενοποιημένη έκθεση διαχείρισης τις πληροφορίες που είναι αναγκαίες για την κατανόηση των επιπτώσεων του συγκροτήματος εταιρειών σε θέματα βιωσιμότητας, καθώς και τις πληροφορίες που είναι αναγκαίες για την κατανόηση του τρόπου με τον οποίο τα θέματα βιωσιμότητας επηρεάζουν την εξέλιξη, τις επιδόσεις και τη θέση του συγκροτήματος εταιρειών.  Νοείται ότι οι πληροφορίες που αναφέρονται στο παρόν εδάφιο πρέπει να μπορούν να εντοπιστούν με σαφήνεια στην ενοποιημένη έκθεση διαχείρισης, σε ειδικό τμήμα της ενοποιημένης έκθεσης διαχείρισης. | |  | (2) Οι πληροφορίες που αναφέρονται στο εδάφιο (1) περιέχουν:  (α) σύντομη περιγραφή του επιχειρηματικού μοντέλου και της στρατηγικής του συγκροτήματος, συμπεριλαμβανομένων:  (i) της ανθεκτικότητας του επιχειρηματικού μοντέλου και της στρατηγικής του συγκροτήματος εταιρειών σε κινδύνους που συνδέονται με θέματα βιωσιμότητας·  (ii) των ευκαιριών για το συγκρότημα εταιρειών που προκύπτουν από θέματα βιωσιμότητας·  (iii) των σχεδίων του συγκροτήματος εταιρειών, συμπεριλαμβανομένης της υλοποίησης δράσεων και των σχετικών χρηματοδοτικών και επενδυτικών σχεδίων, ώστε να διασφαλίζεται ότι το επιχειρηματικό μοντέλο και η στρατηγική του συνάδουν με τη μετάβαση προς μια βιώσιμη οικονομία και με τον περιορισμό της υπερθέρμανσης του πλανήτη σε 1,5 °C σύμφωνα με τη συμφωνία του Παρισιού και με τον στόχο της επίτευξης κλιματικής ουδετερότητας έως το 2050, όπως ορίζεται στον Κανονισμό (ΕΕ) 2021/1119, και, κατά περίπτωση, την έκθεση του συγκροτήματος εταιρειών σε δραστηριότητες που σχετίζονται με τον άνθρακα, το πετρέλαιο και το φυσικό αέριο·  (iv) του τρόπου με τον οποίο το επιχειρηματικό μοντέλο και η στρατηγική του συγκροτήματος εταιρειών λαμβάνουν υπόψη τα συμφέροντα των ενδιαφερόμενων μερών του συγκροτήματος εταιρειών και τις επιπτώσεις του συγκροτήματος εταιρειών σε θέματα βιωσιμότητας·  (v) του τρόπου με τον οποίο έχει εφαρμοστεί η στρατηγική του συγκροτήματος εταιρειών όσον αφορά θέματα βιωσιμότητας·  (β) περιγραφή των χρονικά προσδιορισμένων στόχων που αφορούν θέματα βιωσιμότητας και καθορίζονται από το συγκρότημα εταιρειών, συμπεριλαμβανομένων, κατά περίπτωση, των απόλυτων στόχων μείωσης των εκπομπών αερίων του θερμοκηπίου τουλάχιστον για το 2030 και το 2050, περιγραφή της προόδου που έχει σημειώσει το συγκρότημα εταιρειών για την επίτευξη των εν λόγω στόχων, και δήλωση σχετικά με το κατά πόσον οι στόχοι του συγκροτήματος εταιρειών που σχετίζονται με περιβαλλοντικούς παράγοντες βασίζονται σε επιστημονικά τεκμηριωμένα στοιχεία·  (γ) περιγραφή του ρόλου του συμβουλίου σε σχέση με θέματα βιωσιμότητας, καθώς και της εμπειρογνωσίας και των δεξιοτήτων του για την εκπλήρωση αυτού του ρόλου ή της πρόσβασης στην εν λόγω εμπειρογνωσία και τις εν λόγω δεξιότητες·  (δ) περιγραφή των πολιτικών του συγκροτήματος εταιρειών σε σχέση με θέματα βιωσιμότητας·  (ε) πληροφορίες σχετικά με την ύπαρξη συστημάτων παροχής κινήτρων που συνδέονται με θέματα βιωσιμότητας και τα οποία παρέχονται στα μέλη του συμβουλίου ·  (στ) περιγραφή:  (i) της διαδικασίας δέουσας επιμέλειας που εφαρμόζεται από το συγκρότημα εταιρειών σε θέματα βιωσιμότητας, και, κατά περίπτωση, σύμφωνα με τις απαιτήσεις της Ευρωπαϊκής Ένωσης για τη διεξαγωγή διαδικασίας δέουσας επιμέλειας από τις επιχειρήσεις·  (ii) των κυριότερων πραγματικών ή δυνητικών αρνητικών επιπτώσεων που συνδέονται με τις δραστηριότητες του ίδιου του συγκροτήματος εταιρειών και με την αλυσίδα αξίας του, συμπεριλαμβανομένων των προϊόντων και των υπηρεσιών του, των επιχειρηματικών του σχέσεων και της αλυσίδας εφοδιασμού του, των μέτρων που λαμβάνονται για τον εντοπισμό και την παρακολούθηση των εν λόγω επιπτώσεων, καθώς και άλλων δυσμενών επιπτώσεων που η μητρική επιχείρηση υποχρεούται να προσδιορίσει σύμφωνα με άλλες ενωσιακές απαιτήσεις για τη διεξαγωγή διαδικασίας δέουσας επιμέλειας·  iii) τυχόν μέτρων που λαμβάνονται από το συγκρότημα εταιρειών για την πρόληψη, τον μετριασμό, τη διόρθωση ή τον τερματισμό των πραγματικών ή δυνητικών αρνητικών επιπτώσεων, και του αποτελέσματος των εν λόγω μέτρων·  (ζ) περιγραφή των κυριότερων κινδύνων για το συγκρότημα εταιρειών που σχετίζονται με θέματα βιωσιμότητας, συμπεριλαμβανομένων των κυριότερων εξαρτήσεων του συγκροτήματος εταιρειών στα εν λόγω θέματα, καθώς και του τρόπου με τον οποίο το συγκρότημα εταιρειών διαχειρίζεται αυτούς τους κινδύνους·  (η) δείκτες που σχετίζονται με τις δημοσιοποιήσεις που αναφέρονται στις παραγράφους (α) έως (ζ). | |  | (3) Οι μητρικές επιχειρήσεις υποβάλλουν έκθεση σχετικά με τη διαδικασία που εφαρμόζεται για τον προσδιορισμό των πληροφοριών που έχουν συμπεριλάβει στην έκθεση διαχείρισης, σύμφωνα με το εδάφιο (1). | |  | (4) Οι πληροφορίες που αναφέρονται στο εδάφιο (2) περιλαμβάνουν πληροφορίες σχετικά με βραχυπρόθεσμους, μεσοπρόθεσμους και μακροπρόθεσμους χρονικούς ορίζοντες, κατά περίπτωση. | |  | (5) Κατά περίπτωση, οι πληροφορίες που αναφέρονται στα εδάφια (1) έως (4) περιέχουν πληροφορίες σχετικά με τις δραστηριότητες και την αλυσίδα αξίας του ίδιου του συγκροτήματος εταιρειών, συμπεριλαμβανομένων των προϊόντων και των υπηρεσιών του, των επιχειρηματικών του σχέσεων και της αλυσίδας εφοδιασμού του. | |  | (6) Για τα πρώτα τρία έτη από την έναρξη της ισχύος του περί Εταιρειών (Τροποποιητικού) (Αρ. […]) Νόµου του [2024] για κάθε ένα από τα είδη επιχειρήσεων και σύμφωνα με τα χρονοδιαγράμματα που αναφέρονται στα εδάφια (1),(2),(3) και (4) του Άρθρου 396 /ΕΕ, και σε περίπτωση που δεν είναι διαθέσιμες όλες οι απαραίτητες πληροφορίες σχετικά με την αλυσίδα αξίας της, η μητρική επιχείρηση εξηγεί τις προσπάθειες που κατέβαλε για να αποκτήσει τις απαραίτητες πληροφορίες σχετικά με την αλυσίδα αξίας της, τους λόγους για τους οποίους δεν κατέστη δυνατόν να ληφθούν όλες οι απαραίτητες πληροφορίες, καθώς και τα σχέδιά της προκειμένου να λαμβάνει όλες τις απαραίτητες πληροφορίες στο μέλλον. | |  | (7) Κατά περίπτωση, οι πληροφορίες που αναφέρονται στα εδάφια (1) έως (4) περιέχουν επίσης αναφορές και επεξηγήσεις άλλων πληροφοριών που περιλαμβάνονται στην ενοποιημένη έκθεση διαχείρισης σύμφωνα με το άρθρο 151 του παρόντος νόμου, καθώς και των ποσών που αναγράφονται στις ενοποιημένες οικονομικές καταστάσεις. | |  | (8) Σε εξαιρετικές περιπτώσεις, συγκροτήματα εταιρειών που αναφέρονται στο εδάφιο (1) μπορούν να μην περιλαμβάνουν στην ενοποιημένη έκθεση βιωσιμότητας πληροφορίες σχετικές με επικείμενες εξελίξεις ή θέματα υπό διαπραγμάτευση όταν, κατά τη δεόντως αιτιολογημένη γνώμη των μελών του συμβουλίου, που ενεργούν εντός των αρμοδιοτήτων που τους έχουν ανατεθεί από το εθνικό δίκαιο και που υπέχουν συλλογική ευθύνη για την εν λόγω γνώμη, η δημοσιοποίηση των πληροφοριών αυτών θα έβλαπτε σοβαρά την εμπορική θέση του συγκροτήματος εταιρειών, υπό την προϋπόθεση ότι η παράλειψη αυτή δεν εμποδίζει την ορθή και ισορροπημένη κατανόηση της εξέλιξης, των επιδόσεων και της θέσης, και του αντίκτυπου των δραστηριοτήτων του συγκροτήματος εταιρειών. Σε περίπτωση που συγκρότημα εταιρειών βασίζεται στην προαναφερόμενη εξαίρεση και παραλείπει να γνωστοποιήσει τις πληροφορίες, το συγκρότημα εταιρειών περιλαμβάνει στην έκθεση βιωσιμότητας το γεγονός ότι έχουν παραλειφθεί οι εν λόγω πληροφορίες. | |  | (9) Όταν η εταιρεία που υποβάλλει έκθεση εντοπίζει σημαντικές διαφορές μεταξύ των κινδύνων για το συγκρότημα εταιρειών ή των επιπτώσεων του συγκροτήματος εταιρειών και των κινδύνων ή των επιπτώσεων μιας ή περισσότερων εκ των θυγατρικών επιχειρήσεών του, η εταιρεία παρέχει πληροφορίες που καταδεικνύουν επαρκή περιγραφή της αντίληψης, κατά περίπτωση, των κινδύνων και των επιπτώσεων της εν λόγω θυγατρικής επιχείρησης ή των εν λόγω θυγατρικών επιχειρήσεων. | |  | (10) Οι εταιρίες αναφέρουν ποιες θυγατρικές επιχειρήσεις που περιλαμβάνονται στην ενοποίηση εξαιρούνται από την ετήσια ή ενοποιημένη υποβολή εκθέσεων βιωσιμότητας σύμφωνα με το εδάφιο (15) του άρθρου 151Α ή το εδάφιο (14) του άρθρου 151Β αντίστοιχα. | |  | (11) Οι μητρικές επιχειρήσεις υποβάλλουν τις πληροφορίες που αναφέρονται στα εδάφια (1) έως (8) σύμφωνα με τα πρότυπα υποβολής εκθέσεων βιωσιμότητας που εγκρίνονται σύμφωνα με το άρθρο 29β της Οδηγίας 2013/34/ΕΕ. | |  | (12) Η διοίκηση της μητρικής επιχείρησης ενημερώνει τους εκπροσώπους των εργαζομένων στο κατάλληλο επίπεδο και συζητά μαζί τους τις σχετικές πληροφορίες και τα μέσα για τη λήψη και την επαλήθευση των πληροφοριών βιωσιμότητας. Η γνώμη των εκπροσώπων των εργαζομένων κοινοποιείται, κατά περίπτωση, στο συμβούλιο. | |  | (13) Μια μητρική επιχείρηση που συμμορφώνεται με τις απαιτήσεις των εδαφίων (1) έως (11) του Άρθρου 151Β θεωρείται ότι έχει τηρήσει τις απαιτήσεις των υποπαραγράφων (i) και (ii) της παραγράφου (ε) του εδαφίου (1) του άρθρου 151 και του άρθρου 151Α. | |  | (14) Υπό την προϋπόθεση ότι πληρούνται οι προϋποθέσεις που ορίζονται στο εδάφιο (15), μια μητρική επιχείρηση η οποία είναι θυγατρική επιχείρηση απαλλάσσεται από τις υποχρεώσεις που ορίζονται στα εδάφια (1) έως (11) (η «απαλλασσόμενη μητρική επιχείρηση»), εάν μια τέτοια επιχείρηση και οι θυγατρικές επιχειρήσεις της συμπεριλαμβάνονται στην ενοποιημένη έκθεση διαχείρισης άλλης επιχείρησης, η οποία συντάσσεται σύμφωνα με το άρθρο 29 και το άρθρο 29α της Οδηγίας 2013/34/ΕΕ. Μια μητρική επιχείρηση, η οποία είναι θυγατρική επιχείρηση μιας μητρικής επιχείρησης που είναι εγκατεστημένη σε τρίτη χώρα, απαλλάσσεται επίσης από τις υποχρεώσεις που ορίζονται στα εδάφια (1) έως (11), όταν μια τέτοια επιχείρηση και οι θυγατρικές της επιχειρήσεις περιλαμβάνονται στην ενοποιημένη υποβολή εκθέσεων βιωσιμότητας της εν λόγω μητρικής επιχείρησης που είναι εγκατεστημένη σε τρίτη χώρα και όταν η εν λόγω ενοποιημένη υποβολή εκθέσεων βιωσιμότητας διενεργείται σύμφωνα με τα πρότυπα υποβολής εκθέσεων βιωσιμότητας που εγκρίνονται σύμφωνα με το άρθρο 29β της Οδηγίας 2013/34/ΕΕ ή κατά τρόπο ισοδύναμο με τα εν λόγω πρότυπα υποβολής εκθέσεων βιωσιμότητας, όπως καθορίζονται σύμφωνα με εκτελεστική πράξη για την ισοδυναμία των προτύπων υποβολής εκθέσεων βιωσιμότητας που θεσπίζονται δυνάμει του τρίτου εδαφίου του άρθρου 23 παράγραφος 4 της Οδηγίας 2004/109/EΚ. | |  | (15) Η απαλλαγή του εδαφίου (14) υπόκειται στους ακόλουθους όρους:  (α) η έκθεση διαχείρισης της απαλλασσόμενης μητρικής επιχείρησης περιέχει όλες τις ακόλουθες πληροφορίες:  (i) την επωνυμία και την καταστατική έδρα της μητρικής επιχείρησης που υποβάλλει πληροφορίες σε επίπεδο συγκροτήματος εταιρειών σύμφωνα με το παρόν άρθρο, ή, κατά τρόπο ισοδύναμο με τα πρότυπα υποβολής εκθέσεων βιωσιμότητας που θεσπίζονται σύμφωνα με το άρθρο 29β Οδηγίας 2013/34/ΕΕ, όπως καθορίζονται σύμφωνα με εκτελεστική πράξη για την ισοδυναμία των προτύπων υποβολής εκθέσεων βιωσιμότητας που θεσπίζονται δυνάμει του άρθρου 23 παράγραφος 4 τρίτο εδάφιο της Οδηγίας 2004/109/ΕΚ·  (ii) τους διαδικτυακούς συνδέσμους προς την ενοποιημένη έκθεση διαχείρισης της μητρικής επιχείρησης ή, κατά περίπτωση, προς την ενοποιημένη υποβολή εκθέσεων βιωσιμότητας της μητρικής επιχείρησης, που αναφέρεται στο εδάφιο (14), και προς τη γνώμη διασφάλισης που αναφέρεται στο άρθρο 152Α(1)(γ)(ii) ή τη γνώμη διασφάλισης που αναφέρεται στην παράγραφο (β) του παρόντος εδαφίου·  (iii) την πληροφορία ότι η μητρική επιχείρηση απαλλάσσεται από τις υποχρεώσεις που ορίζονται στα εδάφια (1) έως (11)  β) εάν η μητρική επιχείρηση είναι εγκατεστημένη σε τρίτη χώρα, η ενοποιημένη υποβολή εκθέσεων βιωσιμότητας και η γνώμη διασφάλισης, την οποία διατυπώνουν ένα ή περισσότερα πρόσωπα ή γραφεία που έχουν εξουσιοδοτηθεί να γνωμοδοτούν επί της διασφάλισης της υποβολής εκθέσεων βιωσιμότητας δυνάμει του εθνικού δικαίου που διέπει τη μητρική επιχείρηση, δημοσιεύονται σύμφωνα με την παράγραφο (α) του εδαφίου (2) του άρθρου 142 και με το δίκαιο του κράτους μέλους στο οποίο υπάγεται η απαλλασσόμενη μητρική επιχείρηση  (γ) εάν η μητρική επιχείρηση είναι εγκατεστημένη σε τρίτη χώρα, οι δημοσιοποιήσεις που προβλέπονται στο άρθρο 8 του Κανονισμού (ΕΕ) 2020/852, οι οποίες καλύπτουν τις δραστηριότητες που ασκούνται από την θυγατρική επιχείρηση που είναι εγκατεστημένη σε Κράτος Μέλος και απαλλάσσεται από την υποβολή εκθέσεων βιωσιμότητας βάσει του εδαφίου (15) του άρθρου 151Α, περιλαμβάνονται στην έκθεση διαχείρισης της απαλλασσόμενης μητρικής επιχείρησης ή στην ενοποιημένη υποβολή εκθέσεων βιωσιμότητας από τη μητρική επιχείρηση που είναι εγκατεστημένη σε τρίτη χώρα. | |  |  | | Επίσημη Εφημερίδα της ΕΕ: L 176 της 27.6.2013, σ.1 | (16) Για τους σκοπούς του εδαφίου (14), και όταν εφαρμόζεται το άρθρο 10 του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου της 26ης Ιουνίου 2013 σχετικά με τις απαιτήσεις προληπτικής εποπτείας για πιστωτικά ιδρύματα, τα πιστωτικά ιδρύματα όπως ορίζονται στο άρθρο 4 παράγραφος 1 σημείο 1 του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου της 26ης Ιουνίου 2013 και είναι μόνιμα συνδεδεμένα με κεντρικό οργανισμό που τα εποπτεύει υπό τις προϋποθέσεις που ορίζονται στο άρθρο 10 του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου της 26ης Ιουνίου 2013 σχετικά με τις απαιτήσεις προληπτικής εποπτείας για πιστωτικά ιδρύματα αντιμετωπίζονται ως θυγατρικές επιχειρήσεις του εν λόγω κεντρικού οργανισμού. | | Επίσημη Εφημερίδα της ΕΕ: L 374 της 31.12.1991, σ. 7  Επίσημη Εφημερίδα της ΕΕ: L335 της 17.12.2009, σ.1 | (17) Για τους σκοπούς του εδαφίου (14), οι ασφαλιστικές επιχειρήσεις που υπόκεινται στις διατάξεις του περί Ασφαλιστικών και Αντασφαλιστικών Εργασιών και Άλλων Συναφών Θεμάτων Νόμο, και αποτελούν μέρος συγκροτήματος εταιρειών, βάσει χρηματοοικονομικών δεσμών που αναφέρονται στον ορισμό της λέξης «όμιλος» στο άρθρο 250 του περί Ασφαλιστικών και Αντασφαλιστικών Εργασιών και Άλλων Συναφών Θεμάτων Νόμου, και οι οποίες υπόκεινται σε εποπτεία ομίλου σύμφωνα με τις παραγράφους (α) έως (γ) του εδαφίου (3) του άρθρου 251 του περί Ασφαλιστικών και Αντασφαλιστικών Εργασιών και Άλλων Συναφών Θεμάτων Νόμου, αντιμετωπίζονται ως θυγατρικές επιχειρήσεις της μητρικής επιχείρησης του εν λόγω συγκροτήματος εταιρειών. | |  | (18) Η απαλλαγή που προβλέπεται στο εδάφιο (14) εφαρμόζεται επίσης σε οντότητες δημοσίου συμφέροντος που υπόκεινται στις απαιτήσεις του παρόντος άρθρου, με εξαίρεση τις μεγάλες επιχειρήσεις που είναι οντότητες οι οποίες διέπονται από το δίκαιο της Δημοκρατίας των οποίων οι μεταβιβάσιμοι τίτλοι είναι εισηγμένοι προς διαπραγμάτευση σε οργανωμένη αγορά ή ρυθμιζόμενη αγορά οποιουδήποτε κράτους μέλους κατά την έννοια που αποδίδεται στον όρο αυτό από το άρθρο 2 του περί Επενδυτικών  Υπηρεσιών και Δραστηριοτήτων και Ρυθμιζόμενων Αγορών Νόμου.» | |
| Τροποποίηση του βασικού νόμου με την προσθήκη νέου υποτίτλου και νέου άρθρου 151Γ | 9. Ο βασικός νόμος τροποποιείται µε την προσθήκη, αμέσως μετά το άρθρο 151Β αυτού, του ακόλουθου νέου υποτίτλου και του ακόλουθου νέου άρθρου 151Γ:  «Ενιαίος ηλεκτρονικός μορφότυπος αναφοράς   |  |  | | --- | --- | | Ενιαίος ηλεκτρονικός μορφότυπος αναφοράς  Επίσημη Εφημερίδα της ΕΕ L 143 της 29.5.2019, σ. 1  Επίσημη Εφημερίδα της ΕΕ: L198, 22.06.2020, σ. 13 | 151Γ-(1) Οι εταιρείες που υπόκεινται στις απαιτήσεις του άρθρου 151Α καταρτίζουν την έκθεση διαχείρισής τους στον ηλεκτρονικό μορφότυπο υποβολής εκθέσεων που προσδιορίζεται στο άρθρο 3 του κατ’ εξουσιοδότηση Kανονισμού (ΕΕ) 2019/815 της Επιτροπής της 17ης Δεκεμβρίου 2018, για τη συμπλήρωση της Οδηγίας 2004/109/ΕΚ και επισημαίνουν την οικεία έκθεση βιωσιμότητας, συμπεριλαμβανομένων των γνωστοποιήσεων που προβλέπονται στο άρθρο 8 του Κανονισμού (ΕΕ) 2020/852, σύμφωνα με το ηλεκτρονικό μορφότυπο αναφοράς που προσδιορίζεται στον εν λόγω κατ’ εξουσιοδότηση κανονισμό.  (2) Οι μητρικές επιχειρήσεις που υπόκεινται στις απαιτήσεις του άρθρου 151Β καταρτίζουν την ενοποιημένη έκθεση διαχείρισής τους στον ηλεκτρονικό μορφότυπο αναφοράς που προσδιορίζεται στο άρθρο 3 του κατ’ εξουσιοδότηση Κανονισμού (ΕΕ) 2019/815 της Επιτροπής της 17ης Δεκεμβρίου 2018, για τη συμπλήρωση της Οδηγίας 2004/109/ΕΚ και επισημαίνουν την οικεία έκθεση βιωσιμότητας, συμπεριλαμβανομένων των γνωστοποιήσεων που προβλέπονται στο άρθρο 8 του Κανονισμού (ΕΕ) 2020/852, σύμφωνα με τον ηλεκτρονικό μορφότυπο που προσδιορίζεται στον εν λόγω κατ’ εξουσιοδότηση κανονισμό.» | |
|  | 10. Το άρθρο 152Α του βασικού νόμου τροποποιείται ως ακολούθως:  (α) Με την αντικατάσταση της υποπαραγράφου (ββ) της υποπαραγράφου (i) της παραγράφου (γ) του εδαφίου (1) αυτού από την ακόλουθη νέα υποπαράγραφο (ββ)  «(ββ) αν η έκθεση διαχείρισης και η ενοποιημένη έκθεση διαχείρισης έχουν καταρτισθεί σύμφωνα με τις ισχύουσες νομικές απαιτήσεις, εξαιρουμένων των απαιτήσεων υποβολής εκθέσεων βιωσιμότητας που καθορίζονται στο άρθρο 151Α,»  (β) Με την αναρίθμηση της υφιστάμενης υποπαραγράφου (ii) της παραγράφου (γ) του εδαφίου (1) αυτού, σε υποπαράγραφο (iii) και με την εισαγωγή της ακόλουθης νέας υποπαραγράφου (ii) αμέσως μετά το τέλος της υποπαραγράφου (i) της παραγράφου (γ) του εδαφίου (1) αυτού:  «(ii) κατά περίπτωση, διατυπώνουν γνώμη βάσει δέσμευσης παροχής περιορισμένης διασφάλισης όσον αφορά τη συμμόρφωση της υποβολής εκθέσεων βιωσιμότητας προς τις απαιτήσεις του Νόμου και της Οδηγίας 2013/34/ΕΕ, συμπεριλαμβανομένης της συμμόρφωσης της υποβολής εκθέσεων βιωσιμότητας προς τα πρότυπα υποβολής εκθέσεων βιωσιμότητας που έχουν θεσπιστεί σύμφωνα με το άρθρο 29β ή το άρθρο 29γ της Οδηγίας 2013/34/ΕΕ, τη διαδικασία που εφαρμόζει η επιχείρηση για τον προσδιορισμό των πληροφοριών που υποβάλλονται σύμφωνα με τα εν λόγω πρότυπα υποβολής εκθέσεων βιωσιμότητας, και τη συμμόρφωση προς την απαίτηση σήμανσης των πληροφοριών βιωσιμότητας σύμφωνα με το άρθρο 29δ της Οδηγίας 2013/34/ΕΕ, καθώς και όσον αφορά τη συμμόρφωση προς τις απαιτήσεις υποβολής εκθέσεων του άρθρου 8 του Κανονισμού (ΕΕ) 2020/852.»  (γ) Με την εισαγωγή της ακόλουθης νέας παραγράφου (γ1) μετά την παράγραφο (γ) του εδαφίου (1) αυτού:  «(γ1) Η γνώμη που αναφέρεται στην υποπαράγραφο (ii) της παραγράφου (γ) του εδαφίου (1) του Άρθρου 152Α, δύναται να διατυπώνεται από νόμιμο ελεγκτή ή ελεγκτικό γραφείο πλην εκείνου ή εκείνων που διενεργούν τον υποχρεωτικό έλεγχο των οικονομικών καταστάσεων»  (δ) Με τη διαγραφή του εδαφίου (4) αυτού. |
| Τροποποίηση του βασικού νόμου με την προσθήκη νέου υποτίτλου και νέου άρθρου 152Β | 11. Ο βασικός νόμος τροποποιείται µε την προσθήκη, αμέσως μετά το άρθρο 152Α αυτού, του ακόλουθου νέου υποτίτλου και του ακόλουθου νέου άρθρου 152Β:   |  |  | | --- | --- | |  | «Υποβολή Εκθέσεων Όσον Αφορά Επιχειρήσεις Τρίτων Χωρών | | Εκθέσεις βιωσιμότητας όσον αφορά επιχειρήσεις τρίτων χωρών | 152Β. (1) Θυγατρική επιχείρηση εγκατεστημένη στη Δημοκρατία, της οποίας η τελική μητρική επιχείρηση διέπεται από το δίκαιο τρίτης χώρας, δημοσιεύει και καθιστά προσβάσιμη έκθεση βιωσιμότητας που καλύπτει τις πληροφορίες που ορίζονται στο άρθρο 151Β εδάφιο (2) παράγραφος (α) υποπαράγραφοι (iii) μέχρι (v) και παράγραφοι (β) μέχρι (στ) και κατά περίπτωση, παράγραφος (η) σε επίπεδο συγκροτήματος εταιρειών της εν λόγω τελικής μητρικής επιχείρησης τρίτης χώρας. | |  | (2) Το εδάφιο (1) εφαρμόζεται μόνο σε θυγατρικές οι οποίες είναι εταιρείες μεγάλου μεγέθους και, σε θυγατρικές οι οποίες είναι εταιρείες μικρού μεγέθους και εταιρείες μεσαίου μεγέθους (εκτός από τις θυγατρικές που είναι εταιρείες πολύ μικρού μεγέθους), οι οποίες είναι οντότητες δημοσίου συμφέροντος. | |  | (3) Αλλοδαπή εταιρεία που είναι εγκαταστημένη σε τρίτη χώρα και που διατηρεί τόπο εργασίας εντός της Δημοκρατίας, η οποία είτε δεν ανήκει σε συγκρότημα εταιρειών είτε κατέχεται τελικά από επιχείρηση που έχει συσταθεί σύμφωνα με το δίκαιο τρίτης χώρας, δημοσιεύει και καθιστά προσβάσιμη έκθεση βιωσιμότητας που καλύπτει τις πληροφορίες που προσδιορίζονται στο άρθρο 151Β εδάφιο (2) παράγραφος (α) υποπαράγραφοι (iii) μέχρι (v) και παράγραφοι (β) μέχρι (στ) και κατά περίπτωση, παράγραφος (η) σε επίπεδο συγκροτήματος εταιρειών ή, εάν δεν συντρέχει αυτή η περίπτωση, στο ατομικό επίπεδο της επιχείρησης τρίτης χώρας. | |  | (4) Η υποχρέωση που αναφέρεται στο εδάφιο (3) εφαρμόζεται σε αλλοδαπή εταιρεία που είναι εγκαταστημένη σε τρίτη χώρα και που διατηρεί τόπο εργασίας εντός της Δημοκρατίας, όταν η αλλοδαπή εταιρεία δεν διαθέτει θυγατρική επιχείρηση, όπως αναφέρεται εδάφιο (1), και όταν ο τόπος εργασίας στη Δημοκρατία πραγματοποίησε καθαρό κύκλο εργασιών άνω των € 40.000.000 (σαράντα εκατομμυρίων Ευρώ) κατά το προηγούμενο οικονομικό έτος. | |  | (5) Το εδάφιο (1) και το εδάφιο (3) εφαρμόζονται μόνο στις θυγατρικές επιχειρήσεις ή στους τόπους εργασίας εντός της Δημοκρατίας από αλλοδαπή εταιρεία που δεν έχει συσταθεί σε κράτος μέλος, όταν η επιχείρηση τρίτης χώρας, σε επίπεδο συγκροτήματος εταιρειών της, ή, εάν δεν συντρέχει τέτοια περίπτωση, στο ατομικό επίπεδο, πραγματοποίησε καθαρό κύκλο εργασιών άνω των €150.000.000 (εκατό πενήντα εκατομμύρια Ευρώ) στην Ευρωπαϊκή Ένωση για καθένα από τα δύο τελευταία διαδοχικά οικονομικά έτη. | |  | (6) Θυγατρικές επιχειρήσεις που αναφέρονται στο εδάφιο (1) και αλλοδαπές εταιρείες που αναφέρονται στο εδάφιο (3) θα πρέπει να αποστέλλουν στον Έφορο Εταιρειών πληροφορίες σχετικά με τον καθαρό κύκλο εργασιών που πραγματοποιείται στο έδαφός τους και στην Ένωση από τις επιχειρήσεις τρίτων χωρών. | |  | (7) H έκθεση βιωσιμότητας που κοινοποιείται από τη θυγατρική επιχείρηση ή την αλλοδαπή εταιρεία που διατηρεί τόπο εργασίας στη Δημοκρατία που αναφέρεται στο εδάφιο (1) καταρτίζεται σύμφωνα με τα πρότυπα που θεσπίζονται δυνάμει του άρθρου 40β της Οδηγίας 2013/34/ΕΕ. | |  | (8) Κατά παρέκκλιση από το εδάφιο (7), η έκθεση βιωσιμότητας που αναφέρεται στο εδάφιο (1) μπορεί να συντάσσεται σύμφωνα με τα πρότυπα υποβολής εκθέσεων βιωσιμότητας που θεσπίζονται δυνάμει του άρθρου 29β της Οδηγίας 2013/34/ΕΕ ή με τρόπο ισοδύναμο με τα εν λόγω πρότυπα υποβολής εκθέσεων βιωσιμότητας, όπως καθορίζεται σύμφωνα με εκτελεστική πράξη για την ισοδυναμία των προτύπων υποβολής εκθέσεων βιωσιμότητας που εκδίδεται δυνάμει του άρθρου 23 παράγραφος 4 τρίτο εδάφιο της οδηγίας 2004/109/ΕΚ. | |  | (9) Όταν οι πληροφορίες που απαιτούνται για την κατάρτιση της έκθεσης βιωσιμότητας που αναφέρεται στο εδάφιο (7) δεν είναι διαθέσιμες, η θυγατρική επιχείρηση ή η αλλοδαπή εταιρεία που διατηρεί τόπο εργασίας στη Δημοκρατία που αναφέρεται στο εδάφιο (1) ζητεί από την επιχείρηση τρίτης χώρας να τους παράσχει όλες τις πληροφορίες που είναι απαραίτητες για την εκπλήρωση των υποχρεώσεών τους. | |  | (10) Σε περίπτωση που δεν παρέχονται όλες οι απαιτούμενες πληροφορίες, η θυγατρική επιχείρηση ή η αλλοδαπή εταιρεία που διατηρεί τόπο εργασίας στη Δημοκρατία που αναφέρεται στο εδάφιο (1) καταρτίζει, δημοσιεύει και καθιστά προσβάσιμη την έκθεση βιωσιμότητας που αναφέρεται στο εδάφιο (1), η οποία περιέχει όλες τις πληροφορίες που έχει στην κατοχή του, τις οποίες έλαβε ή απέκτησε, και εκδίδει δήλωση στην οποία αναφέρεται ότι η επιχείρηση της τρίτης χώρας δεν κατέστησε διαθέσιμες τις απαραίτητες πληροφορίες. | |  | (11) Η έκθεση βιωσιμότητας που αναφέρεται στο εδάφιο (1) θα πρέπει να δημοσιεύεται συνοδευόμενη από γνώμη διασφάλισης, η οποία διατυπώνεται από ένα ή περισσότερα πρόσωπα ή επιχειρήσεις που έχουν εξουσιοδοτηθεί να γνωμοδοτούν επί της διασφάλισης της υποβολής εκθέσεων βιωσιμότητας σύμφωνα με το εθνικό δίκαιο της επιχείρησης τρίτης χώρας ή κράτους μέλους. | |  | (12) Σε περίπτωση που η επιχείρηση της τρίτης χώρας δεν παρέχει τη γνώμη διασφάλισης σύμφωνα με το εδάφιο (11), η θυγατρική επιχείρηση ή η αλλοδαπή εταιρεία που διατηρεί τόπο εργασίας στη Δημοκρατία εκδίδει δήλωση όπου αναφέρεται ότι η επιχείρηση της τρίτης χώρας δεν κατέστησε διαθέσιμη την αναγκαία γνώμη διασφάλισης.» | |
| Τροποποίηση του βασικού νόμου με την προσθήκη νέου άρθρου 152Γ | 12. Ο βασικός νόμος τροποποιείται µε την προσθήκη, αμέσως μετά το άρθρο 152Β αυτού του ακόλουθου νέου άρθρου 152Γ:   |  |  | | --- | --- | | Ευθύνη για την κατάρτιση, τη δημοσίευση και τη διάθεση προσβάσιμων εκθέσεων βιωσιμότητας όσον αφορά επιχειρήσεις τρίτων χωρών | «152Γ.(1) Αλλοδαπή εταιρεία που είναι εγκατεστημένη σε τρίτη χώρα, η οποία διατηρεί τόπο εργασίας στη Δημοκρατία είναι υπεύθυνη να διασφαλίζει, στο μέτρο των γνώσεων και της δυνατότητάς της, ότι η έκθεση βιωσιμότητάς της καταρτίζεται σύμφωνα με το άρθρο 152Β και  ότι η εν λόγω έκθεση δημοσιεύεται και καθίσταται προσβάσιμη σύμφωνα με το άρθρο 152Δ.  (2) Τα κράτη μέλη προβλέπουν ότι τα μέλη του συμβουλίου των θυγατρικών επιχειρήσεων που αναφέρονται στο άρθρο 151Β έχουν συλλογική ευθύνη να διασφαλίζουν, στο μέτρο των γνώσεων και της δυνατότητάς τους, ότι η έκθεση βιωσιμότητάς τους καταρτίζεται σύμφωνα με το άρθρο 151Β και ότι η εν λόγω έκθεση δημοσιεύεται και καθίσταται προσβάσιμη σύμφωνα με το άρθρο 152Δ.» | |
| Τροποποίηση του βασικού νόμου με την προσθήκη νέου άρθρου 152Δ | 13. Ο βασικός νόμος τροποποιείται µε την προσθήκη, αμέσως μετά το άρθρο 152Γ αυτού του ακόλουθου νέου άρθρου 152Δ:   |  |  | | --- | --- | | Δημοσίευση  Επίσημη Εφημερίδα της ΕΕ: L 169, 30.6.2017, σ. 46  Επίσημη Εφημερίδα της ΕΕ: L 169, 30.6.2017, σ. 46 | «152Δ.  (1) Οι θυγατρικές επιχειρήσεις που αναφέρονται στο εδάφιο (1) του άρθρου 152Β και οι αλλοδαπές εταιρείες που είναι εγκατεστημένες σε τρίτη χώρα και διατηρούν τόπο εργασίας στη Δημοκρατία που αναφέρονται στο εδάφιο (3) του άρθρου 152Β, δημοσιεύουν την έκθεση βιωσιμότητάς τους, μαζί με τη γνώμη διασφάλισης και, κατά περίπτωση, τη δήλωση που αναφέρεται στο εδάφιο (10) του άρθρου 152Β, εντός 12 μηνών από την ημερομηνία κλεισίματος του ισολογισμού του οικονομικού έτους για το οποίο καταρτίζεται η έκθεση, όπως προβλέπεται σύμφωνα με τα άρθρα 118, 121, 142, 365Β και 366Ζ.  (2) Όταν η έκθεση βιωσιμότητας, μαζί με τη γνώμη διασφάλισης και, κατά περίπτωση, με τη δήλωση που δημοσιεύεται σύμφωνα με το εδάφιο (1), δεν καθίστανται δωρεάν προσβάσιμες στο κοινό στον δικτυακό τόπο του φακέλου της εταιρείας στο μητρώο εταιρειών που τηρεί ο έφορος, τότε η έκθεση βιωσιμότητας, μαζί με τη γνώμη διασφάλισης και, κατά περίπτωση, με τη δήλωση που δημοσιεύουν οι επιχειρήσεις σύμφωνα με το εδάφιο (1), καθίστανται προσβάσιμες στο κοινό σε τουλάχιστον μία από τις επίσημες γλώσσες της Ένωσης, δωρεάν, το αργότερο 12 μήνες μετά την ημερομηνία κλεισίματος του ισολογισμού του οικονομικού έτους για το οποίο καταρτίζεται η έκθεση βιωσιμότητας, στον δικτυακό τόπο της θυγατρικής επιχείρησης ή του τόπου εργασίας στη Δημοκρατία, όπως αναφέρεται στα εδάφια (1) και (3) του άρθρου 152Β. | |
| Τροποποίηση του βασικού νόμου με την προσθήκη νέου άρθρου 395 | 14. Ο βασικός νόμος τροποποιείται µε την προσθήκη, αμέσως μετά το άρθρο 394 αυτού του ακόλουθου νέου άρθρου 395:   |  |  | | --- | --- | | Μεταβατικές διατάξεις για ενοποιημένες εκθέσεις βιωσιμότητας | «395. (1) Έως τις 6 Ιανουαρίου 2030, θυγατρική εταιρεία η οποία υπόκειται στις υποχρεώσεις των άρθρων 151Α και 151Β και της οποίας η μητρική επιχείρηση δεν διέπεται από το δίκαιο κράτους μέλους, δύναται να καταρτίσει ενοποιημένη έκθεση βιωσιμότητας σύμφωνα με τις απαιτήσεις του άρθρου 151Β, η οποία περιλαμβάνει όλες τις θυγατρικές επιχειρήσεις της εν λόγω μητρικής επιχείρησης στην Ευρωπαϊκή Ένωση που υπόκεινται στα άρθρα 151Α και 151Β.  (2) Έως τις 6 Ιανουαρίου 2030, επιτρέπεται να περιλαμβάνονται στην ενοποιημένη έκθεση βιωσιμότητας που αναφέρεται στο εδάφιο (1) οι δημοσιοποιήσεις που προβλέπονται στο άρθρο 8 του Κανονισμού (ΕΕ) 2020/852, οι οποίες καλύπτουν τις δραστηριότητες που ασκούνται από όλες τις ενωσιακές θυγατρικές επιχειρήσεις της μητρικής επιχείρησης που αναφέρεται στο εδάφιο (1) και υπόκεινται στα άρθρα 151Α και 151Β.  (3) Η ενωσιακή θυγατρική επιχείρηση που αναφέρεται στο εδάφιο (1) είναι μία από τις ενωσιακές θυγατρικές επιχειρήσεις του συγκροτήματος εταιρειών που πραγματοποίησε τον μεγαλύτερο κύκλο εργασιών στην Ευρωπαϊκή Ένωση σε τουλάχιστον ένα από τα προηγούμενα πέντε οικονομικά έτη, σε ενοποιημένη βάση, κατά περίπτωση.  (4) Η ενοποιημένη έκθεση βιωσιμότητας που αναφέρεται στο εδάφιο (1) του παρόντος άρθρου δημοσιεύεται σύμφωνα με το άρθρο 142.  (5) Για τους σκοπούς της απαλλαγής που προβλέπεται στο εδάφιο (15) του άρθρου 151Α και στο εδάφιο (14) του άρθρου 151Β, η υποβολή εκθέσεων σύμφωνα με το εδάφιο (1) θεωρείται ότι αποτελεί υποβολή εκθέσεων από μητρική επιχείρηση σε επίπεδο συγκροτήματος εταιρειών όσον αφορά τις επιχειρήσεις που περιλαμβάνονται στην ενοποίηση. Η υποβολή εκθέσεων σύμφωνα με το εδάφιο (2) θεωρείται ότι πληροί τις προϋποθέσεις που αναφέρονται στην παράγραφο (γ) του εδαφίου (16) του άρθρου 151Α και στην παράγραφο (γ) του εδαφίου (15) του άρθρου 151Β, αντίστοιχα.» | |
| Τροποποίηση του βασικού νόμου με την προσθήκη νέου άρθρου 396 | 15. Ο βασικός νόμος τροποποιείται µε την προσθήκη, αμέσως μετά το άρθρο 395 αυτού του ακόλουθου νέου άρθρου 396:   |  |  | | --- | --- | | Πεδίο και χρονικό σημείο εφαρμογής του περί Εταιρειών (Τροποποιητικού) (Αρ. …) Νόμου του 20…  ….(Ι) του 20… | «396. Οι διατάξεις του περί Εταιρειών (Τροποποιητικού) (Αρ. …) Νόμου του 20…, με εξαίρεση τις διατάξεις των άρθρων 152Β, 152Γ και 152Δ, εφαρμόζονται ως ακολούθως:  (1) για τα οικονομικά έτη που αρχίζουν την 1η Ιανουαρίου 2024 ή μεταγενέστερα:  (α) σε εταιρείες μεγάλου μεγέθους, οι οποίες είναι οντότητες δημοσίου συμφέροντος, και υπερβαίνουν κατά την ημερομηνία κλεισίματος του ισολογισμού τους τον μέσο αριθμό των 500 εργαζομένων κατά τη διάρκεια του οικονομικού έτους·  (β) σε οντότητες δημοσίου συμφέροντος οι οποίες είναι μητρικές επιχειρήσεις συγκροτημάτων μεγάλου μεγέθους, και υπερβαίνουν, κατά την ημερομηνία κλεισίματος του ισολογισμού τους, σε ενοποιημένη βάση, τον μέσο αριθμό των 500 εργαζομένων κατά τη διάρκεια του οικονομικού έτους·  (2) για τα οικονομικά έτη που αρχίζουν την 1η Ιανουαρίου 2025 ή μεταγενέστερα:  (α) σε εταιρείες μεγάλου μεγέθους, πλην εκείνων που αναφέρονται στην παράγραφο (α) του εδαφίου (1)·  (β) σε μητρικές επιχειρήσεις συγκροτήματος μεγάλου μεγέθους, πλην εκείνων που αναφέρονται στην παράγραφο (β) του εδαφίου (1)·  (3) για τα οικονομικά έτη που αρχίζουν την 1η Ιανουαρίου 2026 ή μεταγενέστερα:  (α) σε εταιρείες μικρού μεγέθους και εταιρείες μεσαίου μεγέθους, οι οποίες είναι οντότητες οι οποίες διέπονται από το δίκαιο της Δημοκρατίας των οποίων οι μεταβιβάσιμοι τίτλοι είναι εισηγμένοι προς διαπραγμάτευση σε οργανωμένη αγορά ή ρυθμιζόμενη αγορά οποιουδήποτε κράτους μέλους κατά την έννοια που αποδίδεται στον όρο αυτό από το άρθρο 2 του περί Επενδυτικών Υπηρεσιών και Δραστηριοτήτων και Ρυθμιζόμενων Αγορών Νόμου και δεν είναι εταιρείες πολύ μικρού μεγέθους·  (β) σε μικρά και μη πολύπλοκα ιδρύματα, που ορίζονται στο άρθρο 4, παράγραφος 1, σημείο 145) του κανονισμού (ΕΕ) αριθ. 575/2013, υπό την προϋπόθεση ότι είναι εταιρείες μεγάλου μεγέθους ή ότι είναι εταιρείες μικρού μεγέθους και εταιρείες μεσαίου μεγέθους, οι οποίες είναι είναι οντότητες οι οποίες διέπονται από το δίκαιο της Δημοκρατίας των οποίων οι μεταβιβάσιμοι τίτλοι είναι εισηγμένοι προς διαπραγμάτευση σε οργανωμένη αγορά ή ρυθμιζόμενη αγορά οποιουδήποτε κράτους μέλους κατά την έννοια που αποδίδεται στον όρο αυτό από το άρθρο 2 του περί Επενδυτικών Υπηρεσιών και Δραστηριοτήτων και Ρυθμιζόμενων Αγορών Νόμου και δεν είναι εταιρείες πολύ μικρού μεγέθους·  (γ) σε εξαρτημένες ασφαλιστικές επιχειρήσεις που ορίζονται στο άρθρο 13 σημείο 2) της οδηγίας 2009/138/ΕΚ του Ευρωπαϊκού Κοινοβουλίου και του Συμβουλίου (39) και εξαρτημένες αντασφαλιστικές επιχειρήσεις, που ορίζονται στο άρθρο 13 σημείο 5) της εν λόγω οδηγίας, υπό την προϋπόθεση ότι είναι εταιρείες μεγάλου μεγέθους ή εταιρείες μικρού μεγέθους και εταιρείες μεσαίου μεγέθους, οι οποίες είναι οντότητες οι οποίες διέπονται από το δίκαιο της Δημοκρατίας των οποίων οι μεταβιβάσιμοι τίτλοι είναι εισηγμένοι προς διαπραγμάτευση σε οργανωμένη αγορά ή ρυθμιζόμενη αγορά οποιουδήποτε κράτους μέλους κατά την έννοια που αποδίδεται στον όρο αυτό από το άρθρο 2 του περί Επενδυτικών Υπηρεσιών και Δραστηριοτήτων και Ρυθμιζόμενων Αγορών Νόμου και δεν είναι εταιρείες πολύ μικρού μεγέθους.  (4) Τα άρθρα 152Β, 152Γ και 152Δ τίθενται σε εφαρμογή την 1η Ιανουαρίου 2028. | |